Ontbyt saam met Theuns Eloff | George Herald
Ontbyt saam met Theuns Eloff
Thursday, 23 June 2016, 07:21
Dr. Theuns Eloff praat op 20 Julie in George.
SUID-KAAP SAKE NUUS - Om braaivleisvure skiet gewone Suid-Afrikaners se kommervlakke deesdae amper net so hoog op soos die vonke.
In sy boek Wat nou, Suid-Afrika? kyk die oudrektor dr. Theuns Eloff na die kwessies op almal se lippe - werkloosheid, verlammende armoede, die impak van regstellende aksie, die bedreigings vir die oppergesag van die grondwet, die probleme in ons onderwys en misdaad.
Eloff is tans die voorsitter van die Dagbreek Trust en sal voltyds vanaf 1 Julie die skoene volstaan van die FW de Klerk Stigting as uitvoerende direkteur. Maar Suid-Afrikaners en veral Puk-studente aan die Noordwes Universiteit sal hom onthou as visekanselier waartydens hy twee termyne gedien het. Dr. Eloff sal sensitiewe kwessies bespreek en daar sal geleentheid wees vir vrae.
Die sake-ontbyt vind plaas die oggend van 20 Julie om 08:30 in die George-stadsaal. Kaartjies is beskikbaar teen R130 per persoon of R1 000 per tafel (10 gaste) en sluit 'n warm ontbyt in.
Volgens die organiseerder van die gewilde reeks sake-ontbyte in George, Louwrens Selzer, verkoop kaartjies sedert die eerste ontbyt in 2012 telkens vinnig uit. Vir die Eloff-ontbyt is 200 kaartjies of 20 tafels beskikbaar.
Skakel 079 242 4782 of stuur 'n e-pos na louwrensselzer@gmail.com.
Hierdie sake-ontbyt word aangebied in samewerking met SAICA Suid-Kaap, die hoofborg Syspro en George Herald wat sedert 2012 as mediaborg optree.